O ambulanţă care transporta un pacient la Spitalul de Urgenţă Floreasca a fost implicată într-un accident cu alte șase maşini, care a avut loc joi, pe Calea Floreasca, potrivit informațiilor Digi24. Nu există victime, până la acest moment.

Foto: Facebook/Dorin Chiotea

Accidentul a avut loc pe Calea Floreasca după ce un taxi a ieșit de pe strada Biserica Floreasca, a efectuat un viraj la stânga și nu a acordat prioritate unei ambulanțe care circula cu semnalele acustice și luminoase în acțiune. Taxiul a lovit ambulanța care transporta un pacient. Pacientul şi membrii ai echipajului de pe ambulanţă nu au fost răniţi grav, toţi fiind în investigaţii la Spitalul Floreasca. Alte cinci autoturisme au fost avariate în accident.

Taximetristul care ar fi vinovat pentru producerea accidentului este și el rănit.

Foto: Facebook/Dorin Chiotea

În acest moment, se circulă cu dificultate pe Calea Floreasca.